CELEX: 32014R0112
Language: hu
Date: 2014-02-04 00:00:00
Title: A Bizottság 112/2014/EU végrehajtási rendelete ( 2014. február 4. ) egyes áruk Kombinált Nómenklatúra szerinti besorolásáról

7.2.2014   
            
            
               HU
            
            
               Az Európai Unió Hivatalos Lapja
            
            
               L 38/18
            
         
      A BIZOTTSÁG 112/2014/EU VÉGREHAJTÁSI RENDELETE
   
   (2014. február 4.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. február 4-én.
      
         
            a Bizottság részéről, az elnök nevében,
         Algirdas ŠEMETA
         
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Körülbelül 75 cm-es (30 hüvelykes) képernyő-átlóméretű, folyadékkristályos (LCD) kijelzővel rendelkező színes monitor, körülbelül 71 × 45 × 11 cm mérettel és az alábbi jellemzőkkel:
                  
                              —
                           
                           
                              1 280 × 768 pixel gyári felbontás,
                           
                        
                              —
                           
                           
                              640 × 480, 800 × 600, 1 024 × 768 és 1 280 × 768 pixel támogatott felbontás,
                           
                        
                              —
                           
                           
                              támogatott televíziós szabványok: NTSC, PAL és SECAM,
                           
                        
                              —
                           
                           
                              támogatott videomódok: 480i, 480p, 576i, 576p, 720p és 1 080i,
                           
                        
                              —
                           
                           
                              15:9 képarány,
                           
                        
                              —
                           
                           
                              0,5025 mm pixeltávolság,
                           
                        
                              —
                           
                           
                              25 ms válaszidő,
                           
                        
                              —
                           
                           
                              450 cd/m2 fényerő,
                           
                        
                              —
                           
                           
                              350:1 kontrasztarány,
                           
                        
                              —
                           
                           
                              170° vízszintes és függőleges látószög,
                           
                        
                              —
                           
                           
                              kép-a-képben (PIP) funkció,
                           
                        
                              —
                           
                           
                              beépített audio erősítő,
                           
                        
                              —
                           
                           
                              kapcsoló- és vezérlőgombok.
                           
                        A monitor a következő interfészekkel van felszerelve:
                  
                              —
                           
                           
                              egy DVI-D,
                           
                        
                              —
                           
                           
                              egy D-Sub mini,
                           
                        
                              —
                           
                           
                              BNC (analóg RGB),
                           
                        
                              —
                           
                           
                              kompozit RCA vagy S-Video,
                           
                        
                              —
                           
                           
                              komponens BNC,
                           
                        
                              —
                           
                           
                              2 szett sztereó RCA és 1 mini sztereó,
                           
                        
                              —
                           
                           
                              külső hangszóróhoz való csatlakozók,
                           
                        
                              —
                           
                           
                              egy RS-232 a vezérlőbemenethez.
                           
                        A monitor billenő és forgó mechanizmus nélküli, rögzített állvánnyal és távirányítóval rendelkezik.
                  A monitorba nincs beépítve videotuner vagy más, televíziós jelek feldolgozására alkalmas elektronika.
                  A monitort információ megjelenítésére használt alkalmazásokhoz, mint például a nyilvánosság tájékoztatását szolgáló információs hozzáférési pontokhoz, kereskedelmi reklámtáblákhoz, valamint tőzsdéken, repülőtereken és szakmai vásárokon használt kijelzőrendszerekhez való felhasználásra szánták. E funkció ellátása érdekében a monitor mind automatikus adatfeldolgozó gépektől, mind más videoforrásoktól érkező jeleket is meg tud jeleníteni.
               
               
                  8528 59 31
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 8528, a 8528 59 és a 8528 59 31 KN-kód szövegezése határozza meg.
                  Tekintettel az olyan objektív jellemzőire, mint a képernyő mérete, a támogatott televíziós szabványok és videomódok, a hosszabb ideig tartó, közeli nézésre nem alkalmas pixeltávolság, a magas fényerő, a távirányítóval való felszereltség, az erősítéssel ellátott audio áramkörök, a PIP-funkció, valamint a billenő és forgó mechanizmus nélküli, rögzített állvány, a termék nem minősül kizárólag vagy elsősorban a 8471 vtsz. alá tartozó automatikus adatfeldolgozó rendszerben használatos monitornak. Következésképpen a 8528 51 00 KN-kód alá történő besorolása kizárt.
                  Mivel a monitor az automatikus adatfeldolgozó géptől érkező jeleket az automatikus adatfeldolgozó géppel való gyakorlati használat szintjének megfelelő mértékben képes megjeleníteni, a monitor az automatikus adatfeldolgozó gépektől érkező jelek megfelelő mértékű funkcionalitással való megjelenítésére alkalmasnak tekintendő.
                  Ezért a monitort, mint automatikus adatfeldolgozó gépektől érkező jelek megfelelő mértékű funkcionalitással való megjelenítésére alkalmas, folyadékkristályos (LCD) kijelzővel rendelkező, síkpanel megjelenítőt, a 8528 59 31 KN-kód alá kell besorolni.